Die ANC het hom gou gedistansieer van een van sy LP’s se aandrang in ’n parlementêre portefeuljekomitee dat die Springbok-embleem moet waai, maar dit is onrusbarend dat sulke sentimente steeds opduik, terwyl transformasiedoelwitte in ’n rasgedrewe kwotastelsel ontwikkel. Intussen is bevind Suid-Afrika is die derde gevaarlikste land ter wêreld, en nog plaasmoorde het die land geskud. Moet daar nie oor die voorkeurlys herbesin word nie?
Dit gons behoorlik op die internet, en twiets vlieg oor en weer ná ’n mummie van 1 500 jaar oud in die Altaiberge in Mongolië gevind is, en foto’s wys die mummie, ’n vrou, het ’n paar moderne Adidas aangehad.
Oom Herrie was nog maar ’n jong kannetjie in die laerskool toe die een-dag-per-week tuinman Sjert onverwags op ’n vakansiedag met sy fiets by ons…
Europa, en veral Frankryk, is nog geensins gevrywaar van terreurbedreigings deur die IS nie, waarsku ’n kenner. Maar hoekom is Frankryk so ’n “gewilde” IS-teiken? Herman Toerien het gaan ondersoek instel.
Die hoop op Allister Coetzee, die nuwe Bokafrigter, is groot, op sowel as van die veld. Uiteindelik sal sy toets wees of hy die land kan neem na ’n punt waar meriete, en nie velkleur nie, die norm is sodat sport sport kan bly. Die grootste taak vir transformasie bly by die regering wat geriewe op grondvlak moet skep, en rugby-administrateurs wat rugby-ontwikkeling as meer sien as om kleiner spanne se gekleurde sterre op te koop.